निफ्टी भी 46 अंक टूटा, कोल इंडिया और कोटक बैंक टॉप लूजर
BSE NSE Sensex Today, Stock Market Latest Updates;  आज महीने के पहले दिन यानी 1 जून को शेयर बाजार में बढ़त देखने को मिल रही है। सेंसेक्स 114 अंकों की तेजी के साथ 62,736 के स्तर पर खुला।
आज महीने के पहले दिन यानी 1 जून को शेयर बाजार में गिरावट देखने को मिली। सेंसेक्स 193 अंकों की गिरावट के साथ 62,428 के स्तर पर बंद हुआ। वहीं निफ्टी में 46 अंकों की गिरावट रही। ये 18,487 के स्तर पर बंद हुआ। सेंसेक्स के 30 शेयरों में से 20 में तेजी और 10 में गिरावट रही।
निफ्टी-50 के 28 शेयरों में तेजी देखने को मिली
अपोलो हॉस्पिटल, डिविस लैब, बजाज-ऑटो, टाटा मोटर्स, हीरो मोटोकॉर्प, एशियन पेंट्स समेत निफ्टी-50 के 28 शेयरों में तेजी देखने को मिली। वहीं कोल इंडिया, कोटक बैंक, भारती एयरटेल, SBI, HDFC लाइफ, ICICI बैंक, ITC और UPL समेत 22 शेयरों में गिरावट रही।
NSE के 11 सेक्टोरल इंडेक्स में से 6 में तेजी देखने को मिली। रियल्टी सेक्टर में सबसे ज्यादा 1.09% की तेजी रही। फार्मा, ऑटो, IT, मीडिया और PSU बैंक सेक्टर में भी तेजी देखने को मिली। वहीं FMCG, मेटल, बैंक, फाइनेंशियल सर्विसेज और प्राइवेट बैंक सेक्टर में गिरावट रही।
GDP ग्रोथ 9.1% से घटकर 7.2% पर पहुंची
फाइनेंशियल ईयर 2023 में सकल घरेलू उत्पाद यानी GDP ग्रोथ घटकर 7.2% पर आ गई है जो FY22 में 9.1% रही थी। वहीं जनवरी-मार्च तिमाही में भारत की GDP ग्रोथ 6.1% पर पहुंच गई है। पिछले साल की समान तिमाही यानी Q4FY22 में ये 4% रही थी। पिछली तिमाही यानी दिसंबर 2022 में ये 4.4% थी। इससे पहले सितंबर में ये 6.3% की दर से बढ़ी थी।
कल भी शेयर बाजार में रही थी गिरावट
इससे पहले कल यानी 31 मई को शेयर बाजार में गिरावट देखने को मिली थी। सेंसेक्स 346 अंकों की गिरावट के साथ 62,622 के स्तर पर बंद हुआ था। वहीं निफ्टी में 99 अंकों की गिरावट रही। ये 18,534 के स्तर पर बंद हुआ था। सेंसेक्स के 30 शेयरों में से 19 में गिरावट और 11 में तेजी देखने को मिली थी।